L'OAC reprén l'atenció presencial amb cita prèvia
29 de maig de 2020

L'Oficina d'Atenció Ciutadana (OAC) de Llíria començarà a atendre de manera presencial, però sempre amb cita prèvia, a partir d'este pròxim dilluns 1 de juny. Els serveis que prestarà en esta primera setmana seran els de firma digital, certificats i volants d'empadronament, registre general i informació del PROP. La resta s'aniran incorporant de manera gradual en els següents dies.

La cita prèvia es pot sol•licitar en el telèfon 962798282, on també s'oferix informació general. L'horari d'atenció serà de dilluns a divendres, de 8.00 a 15.00 hores.

A més, cal assenyalar que s'han adquirit mampares i altres mitjans de protecció per a garantir la seguretat del personal i de les persones usuàries. No obstant això, es recorda que serà obligatori l'ús de màscara per a accedir a les dependències municipals.

D'esta manera, l'Ajuntament de Llíria comença a reforçar, en la desescalada, l'atenció presencial mitjançant este sistema.  Este es va iniciar amb la tramitació de la firma digital en l'OAC i posteriorment el departament de Serveis Socials ho va fer amb l'entrada en la fase 1. En este cas, cal telefonar al 962792224, de dilluns a divendres de 9.00 a 14.00 hores, per a demanar cita.

En este mateix horari es podrà demanar també a partir del dilluns per als departaments d'Educació (procés d'admissió curs 2020-21: Tel. 960110032 / consultes generals: Tel. 962780578) i Joventut (Tel. 607037796).

Igualment, esta mateixa setmana s'obrien al públic les instal•lacions del poliesportiu El Canó per a fer ús d'elles amb reserva prèvia mitjançant el correu electrònic esports@lliria.es.